HATÁSVIZSGÁLAT
a lakóépületek felújításához nyújtandó támogatásról szóló 11/2013.(III.29.) Önkormányzati rendelet módosító 

…./2013. (XII. ….) önkormányzati rendelethez
1. Társadalmi-gazdasági, költségvetési hatása: Nincs
2. Környezeti és egészségi hatása, következményei:
Nincs
3. Adminisztratív terheket befolyásoló hatás:

Nincs
4. A jogszabály megalkotásának szükségessége, a jogalkotás elmaradásának várható következményei: 
A rendelet, pályázati kiírás és a szerződés rendelkezéseit összhangba kell hozni. 
5. A jogszabály alkalmazásához szükséges személyi, szervezeti, tárgyi és pénzügyi feltételek:

A feltételek rendelkezésre állnak.
INDOKOLÁS
A rendelet, pályázati kiírás és a szerződés rendelkezéseit összhangba kell hozni. A rendelet 8. § (8) bekezdés, és a pályázati kiírás V. pontja értelmében a támogatást a folyósítást követően egy éven belül kell felhasználni, ugyanakkor a szerződés-tervezet az egy éves időtartamot a szerződéskötéstől rendeli számítani. 

Tekintettel arra, hogy a támogatást a kivitelezési munkák elvégzését és ellenőrzését követően folyósítjuk (Rendelet 9. § (1) bekezdés), ezért a felhasználásra vonatkozó egy éves időtartamot a szerződéskötéstől kell számítani. 

A rendelet 1. számú mellékletét képező pályázati kiírás szerkezeti tagolása nem megfelelő, így e mellékletet ki kell cserélni.

